Ε.Α.Γ.Σ. Δόξα Σιταγρών

Η Ε.Α.Γ.Σ. Δόξα Σιταγρών είναι ποδοσφαιρικός σύλλογος που εδρεύει στους Σιταγρούς του νομού Δράμας. Έτος ιδρύσεως του συλλόγου αποτελεί το 1948.

Ιστορία 
Ο Εκπαιδευτικός Αθλητικός Γυμναστικός Σύλλογος «Δόξα» Σιταγρών όπως είναι η πλήρης ονομασία του ιδρύθηκε το 1948 από Πόντιους πρόσφυγες που είχαν εγκατασταθεί στο Μιναρέ Τσιφλίκ, όπως ονομάστηκαν αρχικά οι Σιταγροί. 

Ξεκίνησε την επίσημη αγωνιστική της πορεία από τα πρωταθλήματα της ευρύτερης Ε.Π.Σ. Ανατολικής Μακεδονίας πριν την ίδρυση της Ε.Π.Σ. Δράμας.

Οι σημαντικότερες διακρίσεις της Δόξας Σιταγρών καταγράφονται τις δεκαετίες του '60 και του '70. Η πρώτη διάκριση ήρθε το 1965 όποτε και ως πρωταθλήτρια Ε.Π.Σ. Δράμας προβιβάστηκε στο νεοσύστατο πρωτάθλημα της Γ΄ Εθνικής κατηγορίας (ερασιτεχνική Β΄ Εθνικής) τότε. Στη Γ΄ Εθνική είχε παρουσία και τις 2 χρονιές 1965-66 και 1966-67, πριν την κατάργηση της κατηγορίας από το δικτατορικό καθεστώς το 1967. Τις χρονιές 1973 και 1974 αναδείχθηκε εκ νέου πρωταθλήτρια Ε.Π.Σ. Δράμας κερδίζοντας αμφότερα την πρόκριση στο ειδικό πρωτάθλημα ανόδου του 1973 και 1974 αντίστοιχα, διεκδικώντας την άνοδο στην Β΄ Εθνική κατηγορία χωρίς όμως επιτυχία, κάτι που επανέλαβε το 1976. 

Από τα τέλη της δεκαετίας του '70 αγωνίζεται αποκλειστικά στα πρωταθλήματα της Ε.Π.Σ. Δράμας. Το 2018 εορτάστηκαν τα 70 χρόνια ιστορίας του συλλόγου. Στην σεζόν 2018-2019 συμμετέχει στην Α΄ κατηγορία ΕΠΣ Δράμας.

Από τη Δόξα Σιταγρών ξεκίνησαν την ποδοσφαιρικοί τους σταδιοδρομία πλήος αξιόλογων ποδοσφαιριστών, με σπουδαιότερους τον Παύλο Γρηγοριάδη και τον Βασίλη Κυριακού μεταξύ άλλων.

Παραπομπές

Πηγές 
Ευάγγελου Ιωσηφίδη, Ιστορία και μνήμες της Δόξας Σιταγρών, 2016, εκδόσεις Κυριακίδη, ISBN 960-5990-93-8

Εξωτερικοί σύνδεσμοι 
Επίσημη σελίδα Facebook της Δόξας Σιταγρών

Αθλητικοί σύλλογοι Δράμας
Ιδρύσεις αθλητικών συλλόγων το 1948
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1948